b'\n_START_ARTICLE_\nHokejska zveza Slovenije\n_START_PARAGRAPH_\nHokejska zveza Slovenije (kratica HZS) je krovna \xc5\xa1portna organizacija na podro\xc4\x8dju hokeja v Sloveniji. Organizira tekmovanja v razli\xc4\x8dnih doma\xc4\x8dih hokejskih ligah in pokalih; pod njenim okriljem deluje tudi slovenska hokejska reprezentanca._NEWLINE_Trenutni predsednik zveze je Matja\xc5\xbe Rakovec, nekdanja predsednika pa sta Ernest Aljan\xc4\x8di\xc4\x8d in Damjan Mihevc.'